**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱԲՈՎՅԱՆ ՔԱՂԱՔԻ 8-ՐԴ ՄԻԿՐՈՇՐՋԱՆԻ 1-ԻՆ ԹԱՂԱՄԱՍԻ ԹԻՎ 111/1 ՀԱՍՑԵՈՒՄ ԳՏՆՎՈՂ ՀՈՂԱՄԱՍՆ ԷՐԻԿ ՂԱԶԱՐՅԱՆԻՆ ՈՒՂՂԱԿԻ ՎԱՃԱՌՔՈՎ, ԸՆԴԼԱՅՆՄԱՆ ՆՊԱՏԱԿՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 1-ին, 5-րդ ենթակետերի, 2-րդ կետի պահանջներին համապատասխան։   
 Էրիկ Ղազարյանը Աբովյան համայնքի Աբովյան քաղաքի 8-րդ միկրոշրջանի 1-ին թաղամասի թիվ 111 հասցեում ունի սեփականության իրավունքով իրեն պատկանող բնակելի տուն և (հիմք՝ 2024 թվականի փետրվարի 02-ի N 02022024-07-0156 վկայական)  07-002-0005-0020 կադաստրային ծածկագրով բնակավայրերի նպատակային նշանակության 500,0 քառակուսի մետր մակերեսով բնակելի կառուցապատման հողամաս։ Հարևանությամբ գտնվող Աբովյան համայքի սեփականություն հանդիսացող (հիմք՝ 2024 թվականի մայիսի 10-ի N 10052024-07-0100 վկայական) Աբովյան համայնքի Աբովյան քաղաքի 8-րդ միկրոշրջանի 1-ին թաղամասի թիվ 111/1 հասցեում գտնվող 07-002-0005-0043 կադաստրային ծածկագրով 39,8 քառակուսի մետր մակերեսով բնակավայրերի նպատակային նշանակության բնակելի կառուցապատման հողամասը սահմանակից է ընդլայնվող հողամասին  և օտարվող հողամասի դիրքը և չափերը թույլ չի տալիս այն կառուցապատել։ Ինչպես նաև օտարվող հողամասը փաստացի չի տիրապետվում օտարվող հողամասին սահմանակից որևէ այլ հողամասի սեփականատիրոջ կողմից և սահմանակից հողամասերի սեփականատերերը չեն առարկում վերը նշված համայնքայի նհողամասն ընդլայնման նպատակով օտարելուն։

Նշված հանգամանքը ՀՀ կառավարության 2016 թվականի մայիսի 26-ի N 550-ն որոշման հիման վրա հիմք է սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։ Օտարվող հողամասը գտնվում է տարածագնահատման գոտիականության 10-րդ գոտում և հողամասի կադաստրային արժեքը մեկ քառակուսի մետրի համար կազմում է 6834,3 ՀՀ դրամ։

«Աբովյան համայնքի սեփականություն հանդիսացող Աբովյան համայնքի Աբովյան քաղաքի 8-րդ միկրոշրջանի 1-ին թաղամասի թիվ 111/1 հասցեում գտվող հողամասը Էրիկ Ղազարյանին ուղղակի վաճառքով, ընդլայնման նպատակով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին որոշման ընդունման անհրաժեշտություն։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**